Ռաուլ դե Թոմաս

Ռաուլ դե Թոմաս Գոմես (, հոկտեմբերի 17, 1994, Մադրիդ, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Էսպանյոլ» ֆուտբոլային ակումբի կազմում։

Ակումբային կարիերա

Երիտասարդական թիմեր 
Ռաուլ դե Թոմասը միացել է «Ռեալ Մադրիդի» մանկապատանեկան թիմին 2004 թվականին։ «Ռեալ Մադրիդ C»-ի կազմում նա իր դեբյուտը նշել է 2012 թվականի ապրիլի 8-ին Տերսերա Դիվիզիոնի շրջանակներում կայացած «Պոզելո ՖԱ»-ի դեմ խաղին։ Ֆուտբոլիստը խաղադաշտում անցկացրել է 21 րոպե, իսկ հանդիպումն ավարտվել է 2-0 հաշվով՝ մադրիդյան թիմի հաղթանակով։ 

2012 թվականի օգոստոսի 17-ին իսպանացին իր առաջին հանդիպումն է անցկացրել «Ռեալ Մադրիդ Կաստիլիայի» կազմում՝ փոխարինելով Խուանֆրանին «Վիլյառեալ»-ի դեմ խաղում, որն ավարտվել է 1-2 հաշվովref></ref>։ 

Դեկտեմբերի 16-ին Ռաուլը երրորդ թիմի կազմում հեթ-տրիկի հեղինակ է դարձել «Մարինոյի» դեմ խաղում։ Նա այդ մրցաշրջանում շարունակել է հանդես գալ երկու թիմերի կազմերում։ 

2014 թվականի հուլիսին Թոմասը ընդգրկվել է հիմնական թիմի մինչմրցաշրջանային հավաքի հայտացուցակի մեջ։ Իր նորամուտի հանդիպումը նա անցկացրել է հոկտեմբերի 29-ին՝ փոխարինելով Կարիմ Բենզեմային Կոպա դել Ռեյի շրջանակներում կայացած «Կորնելա ՖԱ»-ի դեմ խաղում(4-1)։

Վարձավճարներ 
2015 թվականի օգոստոսի 31-ին Ռաուլ դե Թոմասը մեկ տարի վարձակալական ժամկետով տեղափոխվել է «Կորդոբա ՖԱ»։ Իսկ արդեն մեկ տարի անց կրկին վարձավճարով ֆուտբոլիստը տեղափոխվել է «Ռեալ Վալյադոլիդ»։

2017 թվականի սեպտեմբերի 1-ին Թոմասը միացել է «Ռայո Վալեկանոյին»։ Մրցաշրջանի ընթացքում նա դարձել է 24 գոլի հեղինակ և ճանաչվել առաջնության երկրորդ լավագույն ռմբարկու։ 2018 թվականի փետրվար և ապրիլ ամիսներին իսպանացի ֆուտբոլիստը ճանաչվել է Սեգունդա Դիվիզիոնի ամսվա լավագույն ֆուտբոլիստ։ 

2018 թվականի հունիսի 17-ին Ռաուլը երկարաձգել է «Ռեալ Մադրիդի» հետ պայմանագիրը մինչև 2023 թվականը։ Երկու ամիս անց ֆուտբոլիստը կրկին համալրել է «Ռայո Վալեկանոյի» շարքերը։ Լա Լիգայի շրջանակներում նա իր առաջին գոլը խփել է սեպտեմբերի 22-ին «Դեպորտիվո Ալավեսի» դեմ խաղում։ Հաջորդ տարվա հունվարի 11-ին իսպանացին հեթ-տրիկի հեղինակ է դարձել «Սելտա Վիգոյի» դեմ խաղում, որն ավարտվել է 4-2 հաշվով։

«Բենֆիկա» 
2019 թվականի հուլիսի 3-ին Ռաուլ դե Թոմասը տեղափոխվել է պորտուգալական «Բենֆիկա»։ Տրանսֆերն արժեցել է 20 միլիոն եվրո, իսկ ֆուտբոլիստը թիմի հետ կնքել է 4 տարվա պայմանագիր։ Թիմի կազմում նա իր առաջին հանդիպումն անցկացրել է օգոստոսի 4-ին՝ մասնակցելով Պորտուգալիայի Սուպերգավաթի շրջանակներում կայացած «Սպորտինգի» դեմ հանդիպմանը։ Ռաուլը իր առաջին գոլը պորտուգալական թիմի կազմում խփել է ՈՒԵՖԱ Չեմպիոնների Լիգայի շրջանակներում կայացած «Զենիթի» դեմ խաղում։ 

Թիմի կազմում նա մասնակցել է 17 հանդիպման և դարձել 3 գոլի հեղինակ։

«Էսպանյոլ» 
2020 թվականի հունվարի 9-ին իսպանացի ֆուտբոլիստը տեղափոխվել է «Էսպանյոլ»։ Պայմանագիրը կնքվել է մինչև 2026 թվականը, իսկ տրանսֆերն արժեցել է 20 միլիոն եվրո, ինչ ռեկորդային էր իսպանական ակումբի համար։ Ըստ պայմանագրի «Բենֆիկան» կունենա 20% շահույթ ֆուտբոլիստի հետագա տրանսֆերից։ Թիմին միանալուց 3 ճր անց նա նշել է իր նորամուտը Կոպա դել Ռեյի շրջանակներում կայացած «Սան Սեբաստիան դե լոս Ռեյես»-ի դեմ խաղում։ Ռաուլը 61-րդ րոպեին փոխարինել է Ջոնաթան Կալիերիին, իսկ հանդիպումն ավարտվել է 2-0 հաշվով՝ կատալոնական թիմի հաղթանակով։ Հունվարի 19-ին Թոմասը իր առաջին հանդիպումն է անցկացրել Լա Լիգայի շրջանակներում՝ մասնակցելով «Վիլյառեալի» դեմ խաղին։ Այդ խաղում նա նաև խփել է իր անդրանիկ գոլը, իսկ հանդիպումն ավարտվել է 2-1 հաշվով։ Իր անցկացրած առաջին 5 հանդիպումներում նա դարձել է գոլերի հեղինակ։

Միջազգային կարիերա 
2013 թվականին Իսպանիա Մ19 հավաքականի կազմում Ռաուլ դե Թոմասը մասնակցել է Լիտվայում կայացած Եվրոպայի երիտասարդական առաջնությանը, որտեղ Իսպանիայի հավաքականը դարձել է բրոնզե մեդալակիր։ Մրցաշարի ընթացքում ֆուտբոլիստը մասնակցել է Պորտուգալիայի երիտասարդական հավաքականի դեմ խաղին։

Անձնական կյանք 
Ֆուտբոլիստի հայրը, ում անունը կրկին Ռաուլ է եղել, նույնպես ֆուտբոլիստ էր։ Նա իր կարիերայի մեծ մասն անցկացրել է Իսպանիայի 3-րդ դիվիզիոնի թիմերում։

Վիճակագրություն

Ձեռքբերումներ

Ակումբային 
 Սեգունդա Դիվիզիոնի չեմպիոն - 2017-18
 Պորտուգալիայի Սուպերգավաթակիր - 2019

Միջազգային 
 Եվրոպայի Մ19 առաջնության բրոնզե մեդալակիր - 2013

Անձնական 
 Սեգունդա Դիվիզիոնի ամսվա լավագույն ֆուտբոլիստ - 2018 փետրվար, 2018 ապրիլ

Ծանոթագրություններ

Արտաքին հղումներ 

1994 ծնունդներ
Հոկտեմբերի 17 ծնունդներ
Մադրիդ քաղաքում ծնվածներ
Իսպանացի ֆուտբոլիստներ
Ֆուտբոլի հարձակվողներ
Ռեալ Մադրիդ Կաստիլիայի ֆուտբոլիստներ
Ռեալ Մադրիդի ֆուտբոլիստներ
Ռայո Վալեկանոյի ֆուտբոլիստներ
Բենֆիկայի ֆուտբոլիստներ
Էսպանյոլի ֆուտբոլիստներ